|  |
| --- |
|  |
|  |

**LÄTI KURAMAA**

ARUKAD KÜLAD JA ETTEVÕTLIKUD INIMESED

Aeg: 24. – 26. juuli 2024

Grupp: MTÜ Partnerid

Transport: buss

Giid/tõlk: Ervin Org

1. **päev, 24. juuli 2024, kolmapäev**

**6.00** väljasõit Rakverest Aqva parklast

Sõit Lätimaale Kurzeme piirkonda.

**12.30 Jaunmarupe**. Kohtumine LAG Pierigas Partneriba esindajatega (Kontaktisik Maija Bebre). Lühiülevaade Arukate külade võrgustikust ja piirkonnast, kogemused.

**14.00 Ridelu Dzirnavas** ja siinsed projektid.

Lõunasöök veski kohvikus Cope.

Arukas **Engure** küla.

**17.00 Veinitootja Abavas**. Abava veinimaja algus on Sabiles, kus see loodi romantilisest vaimustusest veinitootmise vastu pereettevõttena. Aastate jooksul on kolme perekonna ühinemisel loodud tugev ja arenev ning väärtusi loov bränd. Ettevõtte tutvustus ja veinide degusteerimine.

Ööbimine ja õhtusöök Jaunmoku mõisas. <https://jaunmokupils.lv/pils/viesnica/>

1. **päev, 25. juuli 2024, neljapäev**

Hommikusöök.

**9.30 – 10.30 Sabile** oli kunagi Euroopa kõige põhjapoolsem viinamarjanõlvade linn. Veinide valmistamine sai siinkandis alguse juba 14. sajandil. Vinukalns - veinimägi ja kaunid vaated Abava jõe ürgorule.

Sabile kultuuri- ja turismiinfokeskus vanas sünagoogis (Leader projekt).

**11.15 – 13.30 Kuldiga**.

Tutvume UNESCO maailma kultuuripärandisse kuuluva Kuldiga vanalinnaga.

Külastame käsitöökeskust vanas raekojas.

Tutvume kohalike tootjate toodanguga poes „Kuldiga Labumi“ (Kuldiga kaubad).

**14.00 – 16.45** Arukas **Alsunga** küla valiti osalema Euroopa Komisjoni arukate külade projektis „Smart Rural 21“.

Alsunga ja Jurkalne piirkonnas elavad suitid - katoliiklik rahvakild, kes kõneleb omapärast läti keele murret. 2001. aastal asutati etnilise kultuuri keskus „Suiti“, mille ülesandeks on suitide kultuuripärandi populariseerimine, taastamine ja kaitsmine. Suitide pärand on kantud Läti kultuurikaanoni nimekirja ja 2009. aastal kanti suiti kultuur UNESCO vaimse kultuuripärandi nimekirja. Tänapäeval on suitide arvuks umbes 2500 inimest.

Alsunga Amatu maja (Meistrite maja) ja kohtumine kohalike organisatsioonide esindajatega.

Traditsiooniline suiti lõunasöök kõrtsis Spelmanu Krogs.

**17.00 – 18.30** Arukas **Jurkalne** küla on üks olulisemaid suitide elupaiku ja siin peetakse lugu traditsioonidest ja väärtustatakse ning tutvustatakse huvilistele kohalikku pärandit. Jurkalne suvelava, vabaajakeskus „Krasti“ ja Lätimaa kõrgeim rannik.

Ööbimine Liepajas hotellis. <https://www.livahotel.lv/>

Õhtusöök restoranis Upe.

1. **päev, 26. juuli 2024, reede**

Hommikusöök.

9. 30 - 12.30 **Jaunauce lossi** hingeks on ühendus Mēs – Jaunaucei (Meie Jaunauce). Mitmed projektid on lõpetatud, mitmed käimas. Missiooniks on Jaunauce mõisakompleksi kultuuripärandi uurimine, säilitamine, restaureerimine ja mineviku pärandit väärtustav kasutamine tänapäeval.

Lõunasöök Jaunauce lossis.

Tagasisõit Eestisse.

Rakverre saabume hilisõhtul.